
أقسام النوع: الحقيقي والإضافي
الثاني (أي من الكليات): النوع، وهو المقول على الكثرة المتفقة الحقيقة في جواب ما هو. وقد يقال على الماهية المقول عليها وعلى غيرها: الجنس، في جواب ما هو. ويختص باسم الإضافي كالأول بالحقيقي، وبينهما عموم من وجه لتصادقهما على الإنسان وتفارقهما في الحيوان والنقطة. ثم الأجناس قد تترتب متصاعدة إلى العالي ويسمى جنس الأجناس، والأنواع قد تترتب متنازلة إلى السافل ويسمى نوع الأنواع، وما بينهما متوسطات.
تقدم الكلام سابقا عن النوع، وقلنا: النوع هو الكلي المحمول الذي يقال على كثرة متفقة في الحقيقة، كما لو سألك سائل عن زيد وخالد ومحمد تقدر تجاوبه بأنهم إنسان؛ لأن جميعهم يتفقون في الحقيقة والماهية اللي هي الإنسانية، وهذا واضح عندنا. هذا النوع من الكلي يسمونه بالنوع الكلي، النوع الكليات اللي هو يسموه بالنوع الحقيقي؛ لأن نوعيته مأخوذة من حقيقة ذاته، بخلاف النوع الإضافي الذي سيأتينا. النوع الإضافي مأخوذة نوعيته من إضافته إلى جنس، إلى كل جنس فوقه بحيث يصبح ذاتيا له. هذا النوع الحقيقي ما عندنا مشكلة فيه.
الآن نأتي على النوع الإضافي الذي عبر عنه الماتن: قد يقال على الماهية، مثل شنو؟ مثل الإنسان. الإنسان ماهية، قد يقال عليها ويحمل عليها الحيوان مثلا، ويحمل على غيرها كالفرس؛ يعني إذا سألتك مثلا قلت لك ما الإنسان والفرس مثلا أنت تقول لي: حيوان. حيوان هو جنس يمثل الجزء المشترك منهما، وهو ككلي يحمل على الإنسان ويبين الجهة، الجزء المشترك منه، ويحمل على الفرس أيضا يبين له، وهو كلي يمكن أن يُضاف أيضا شنو؟ إلى جنس فوقه عندما نضيفه لمن؟ للجسم النامي مثلا. حينئذ يكون الحيوان نوعا إضافيا؛ لماذا؟
لأن هو أولا كلي يبين جزء الماهية، يحمل على ماهية الإنسان وعلى غيرها اللي هو منو؟ الفرس. وله أيضا أن يحمل على ماذا؟ على كلي فوقه بحيث يكون هو جنسا له، هذا نسميه بالنوع الإضافي، وسُمي بالنوع الإضافي لأن نوعيته مأخوذة مو من حقيقة ماهيته، إنما مأخوذة بحقيقة أمر آخر هو إضافته إلى كل جنس يكون ذاتيا له.
والماتن من عبر بهذه المقالة قال هكذا: يقال على الماهية. هذا تقدم عندنا في الدرس السابق قلنا ليش عبر "يقال على الماهية"؟ هذا يريد يدفع إشكال مقدر أشار إليه المحشي، ما هو الإشكال؟ إنه أنتم قلتم إنه النوع الإضافي هو ما يحمل على ماهية وعلى غيرها وهذا يسمونه إضافي، لكن نحن ننقض عليكم أن هذا التعريف هو غير مانع؛ لماذا؟ لأنه راح يدخل مثل زيد والرومي. زيد اللي هو يعبرون عنه بالشخص، وهو هم نوع مقيد، لكن مقيد بصفات عرضية جزئية.
يعني كيف؟ زيد كيف يمكن أن يكون نوعا على هذا التعريف مالكم؟ لأن زيد يحمل عليه الحيوان، فإذا سالناك قلنا لك ما هو زيد؟ تقدر تقول عليه حيوان. وكما أنه يحمل على الفرس، هم إذا سالناك ما هي الفرس؟ تقول على أنها حيوان. إذا زيد قُبل أن يحمل عليه كلي ويكون جنسا له، والحيوان فعلا كلي وهم جنسا له، هل هذا معناه أنه يصبح نوعا؟ هذا بالنسبة للشخص.
وكذلك ينقض عليكم بمن؟ بالصنف. الصنف هم نوع، بس مقيد بمن؟ بالصفات العرضية الكلية. كيف ذلك؟ إذا قلت لك مثلا: ما هو زيد وما هو الرومي؟ أنت تقول: كلاهما حيوان، زيد حيوان والرومي حيوان. هذا، وما هو مثلا غير الرومي مثلا؟ الزنجي أو العطار أو الخباز هم لك الحق أن تحمل عليه كل ذاتي له اللي هو الحيوان. هل معنى مجرد أن أقول لك إن الرومي أو الزنجي هو حيوان هذا معناه يكون نوعا إضافيا؟ لأنه أنت قلت النوع الإضافي ما يحمل عليه وما يحمل على غيره، والرومي والزنجي يحمل عليه الحيوان ويحمل على غيره كما يحمل على الفرس، هل هذا معناه أنه يكون نوع إضافي؟ في حين أن المتشخصات مثل زيد هي ليست كلي، فكيف تكون نوعا إضافيا؟ ومثل الصنف، الصنف وإن كان هو كلي لكنه عرضي وليس ذاتيا، فكيف يكون هذا النوع إضافيا؟
المحشي أجاب والماتن قبله هم أجاب. الماتن من قال: يقال على الماهية، إحنا مر علينا سابقا أن ما يقع في جواب عن الماهية هو يكون يرجع إلى تمام بيان الماهية، والذي يرجع إلى تمام بيان الماهية من هو؟ ما كان خصوص الكلي أولا، فبالتالي راح يخرج لنا منو؟ المتشخص مثل زيد الجزئي، وما كان خصوص الذاتي، لأن اللي يبين تمام الماهية من هو؟ الذاتي وليس العرضي، فراح يخرج لنا مثل الصنف اللي هو من هو؟ الزنجي والرومي، لأنهما كلاهما من الأصناف العرضية. لماذا؟
لأن الرومي روميته مأخوذة مو من ذاتياته، إنما مأخوذة بأمر عرضي عليه من جهة كونه يسكن في بلد يُسمى بالروم. والزنجي تسميته بالزنجية مو مأخوذة من ذات حقيقته حتى يكون ذاتيا له، إنما سمي بالزنجية من جهة لون بشرته. نعم تفضل، هذا "قد يقال" يعني هو ما جتن... أي نعم، "قد يقال" دفع إشكال. هذا هو قال "قد يقال"، يعني شنو؟ قد هنا قد يريد يشير به إلى أن هناك نوعا آخر من النوع غير النوع الحقيقي يسمى نوع إضافي، هاي معناته "قد".
لكن "يقال على الماهية"، هذا "يقال على الماهية" راح يدفع لنا هذا الإشكال الذي سيُوجه علينا؛ لأن إحنا قلنا النوع الإضافي هو ما يحمل شنو؟ ما يحمل عليه وعلى غيره، يعني ما يحمل مقول عليها وعلى غيرها، وزيد يحمل عليه الجنس اللي هو الحيوان كما يحمل على الفرس الحيوان، فراح يدخل بالنوع الإضافي. بعد عندنا الرومي والزنجي يحمل عليه أنه حيوان كما يحمل على غيره اللي هو هم أيضا الفرس، فكيف تدفعون هذا؟
نقول له: عندما قال الماتن "يقال على الماهية"، أي ما يقع في جواب وبيان الماهية هو ما يرجع إلى بيان تمام الحقيقة، تمام الماهية، ومر علينا سابقا أن الذي يبين تمام الحقيقة وماهيتها هو منو؟ خصوص الكلي، هاي أولا، فراح يخرج لنا زيد الذات المتشخص. وخصوص الذاتي، اللي يبين تمام الماهية الذاتي، وراح يخرج لنا العرضي مثل منو؟ مثل الصنف؛ لأن الصنف هو شنو؟ عرضي وليس بذاتي.
فإذا هذا قيد "يقال على الماهية" هذا قيد مفيد؛ لأنه يدفع لنا هذا الإشكال. والمحشي كذلك أشار قال: إنه لا يكون إلا كليا لا جزئيا ذاتيا لما تحته لا عرضيا، يريد يخرج الشخص مثل زيد، والصنف الذي هو مثل الرومي والزنجي أو العطار أو الخباز، فإذا هؤلاء خارجين عنهم؛ أما الأول خارج لأنه ليس كلي فهو متشخص، وأما الثاني خارج لأنه ليس ذاتي بل هو أمر عرضي. نعم.
شوف، من "قد" أنه للتقريب مو على نحو... لا، لا. "قد" يعني شنو؟ قد يراد بها هنا مراد بها أنه يمكن إطلاق النوع على غير النوع الحقيقي، وهو ما هو؟ النوع الإضافي، هذا المراد به، بغض النظر هسة هي تفيد القلة أو الفترة، لا، ما ناظر أن هذا المعنى اللغوي. إحنا مرادنا ويا الماتن شنو ليش عبر بـ "يقال على الماهية"؟ نقول هذا تعبير مفيد يدفعنا مثل هذا الإشكال الذي أشار إليه المحشي.
إذا، تحصل من ذلك أنه عندنا نوع يُسمى نوعا حقيقيا مثل الإنسان، وعندنا نوع يمكن أن يُسمى نوعا إضافيا مثل الحيوان. على هذا الأمر راح يتبين لنا أن بعض النوع الإضافي هو نوع حقيقي؛ لماذا؟ لأن الإنسان هو نوع حقيقي، بس كما يمكن أن يكون من جهة هو نوع حقيقي، يمكن أن يكون من جهة أخرى هو شنو؟ نوع إضافي؛ لأن إذا ضفته إلى جنس فوقه، إلى كل فوقه كجنس بحيث هو يصبح جنسا لما تحته، فهذا راح يشير إلى أنه يمكن أن يكون بعض النوع الإضافي هو شنو؟ نوع حقيقي كالإنسان.
وذكرتم أنه يوجد نوع يُسمى بالنوع الإضافي كالحيوان عندما يُضاف شنو؟ إلى ما هو إلى كل فوقه يكون جنسا له، هذا معناه أنه يمكن أن يكون بعض النوع الإضافي ليس نوعا... بعض النوع الإضافي ليس نوعا حقيقيا، اللي هو من هو؟ الحيوان؛ لأن الحيوان مو نوع حقيقي، إنما هو شنو؟ كلي. كلي لكن نوعيته أُخذت من جهة إضافته إلى كلي فوقه يكون جنسا له وذاتيا له. هذا بعد، هذا يشير إلى أن إذا كان بعض النوع الإضافي نوعا حقيقيا، وبعض النوع الإضافي ليس نوعا حقيقيا، راح يشير لنا إلى يا نسبة؟ العموم والخصوص من وجه. نعم.
يبقى لنا بعد لازم... جهة اجتماع، اللي هي الإنسان من حيث إن النوع الحقيقي والنوع الإضافي يجتمعون بالإنسان، هاي واضحة. وجهة افتراق من حيث إن النوع الإضافي قد يفترق عن النوع الحقيقي في أن بعضه ليس حقيقيا وإنما إضافي، اللي هو الإنسان... (هنا يحصل تصحيح سياقي في ذهن المحاضر) يبقى لنا جهة افتراق واحدة حتى تتم نسبة العموم والخصوص من وجه. ما هي هذه النسبة؟ إنهم رأوا المناطقة أن يجوز تحقق الحقيقي بدون الإضافي.
متى؟ عندما تأتينا بنوع يُسمى بنوع بسيط. ما معنى النوع البسيط؟ النوع البسيط هو النوع الذي لا جزء له. إذا كان ما له جزء هذا معناه أنه ما له جنس؛ ليش؟ لأن إحنا قلنا الجنس شو يمثل؟ الجزء المشترك العام، الجزء المشترك الذي يحمل عليه ويحمل على غيره. فاذا جبت لنا نوعا يكون لا جزء له سيكون لا جنس له، فإذا كان لا جنس له هذا راح يتحقق عندنا أن بعض النوع الحقيقي ليس نوعا شنو؟ إضافيا.
ما هو هذا النوع الحقيقي الذي هو لا جزء له بحيث يكون لا جنس له ويكون ليس نوعا إضافيا؟ هو مثال النقطة. النقطة هي ما تمثل آخر الخط، يعني آخر الخط يكون نقطة، ويقولون إن الخط هو متكون من مجموع النقاط. الخط متكون من مجموع النقاط. النقطة يذكرون في علم الرياضيات أنها ليست لها أجزاء. لماذا؟
مناقشة مثال النقطة للنوع البسيط
هكذا عبر، أولا النقطة هي آخر الخط، أولا لازم نثبت أنها كلي؛ ليش؟ لأن حتى تكون شنو؟ نوع، لأن النوع هي كليات. وبعدين لازم نثبت أنها شنو؟ لازم شو تكون؟ ذاتي.
أولا هي كلي؛ لأنه النقطة يمكن أن تكون نقطة آخر هذا الخط، ويمكن أن تكون نقطة آخر هذا الخط، ويمكن أن تكون نقطة آخر هذا الخط؛ إذن النقطة هي أواخر خطوط متعددة، إذن هي كلي. هاي واحد، تفضل. هي ما لها جزء وهي نقطة. إي نعم، هو ما لها جزء، هو ما لها جزء، إذا كان ما لها جزء هسة راح نبين بيكون راح لها جنس، فراح تفيدنا في نسبة العموم والخصوص من وجه، هسة مبين.
أولا إحنا نريد نثبت أن النقطة أمر كلي حتى تكون نوع، شلون ثبتناها؟ قلنا النقطة مال آخر الخط الأول هاي نقطة، والنقطة مال آخر الخط الثاني والثالث، إذا النقطة هي آخر الخط لخطوط متعددة، إذا هي هاي أمر كلي، هاي أولا. تفضل. (سؤال جانبي من الحضور) متعدد مصداق راح يصير يعني كلي بالمصداق بس هو بمفهوم واحد.
احنا لا لا، إحنا المهم نثبت أنها كلي، إحنا نظرنا بالكليات طبعا للمصادق... نعدل من نظرنا: تاره تكون مصادق كُلّيّة خارجية حسية، وتاره تكون مفاهيم ذهنية، ماكو مشكلة. (حوار قصير) ...جزئي جزئي هو همين كلي بس بالمصادق. لا لا شيخنا، لا لا لا لا، ليش يصير عندك خلط؟ إحنا نريد كلي، إحنا قلنا الكلي مو خصوص المفاهيم، خليه يكون كلي خارجي بأجزائه، وخليه يكون كلي خارجي بشنو؟ بمفاهيمه، ما عندنا مشكلة، المهم هو كلي، إحنا الكلي ما عندنا بس خصوص الخارجي الحسي، حتى لو مفاهيم ذهنية، كلاهما كلي.
إحنا المهم نثبت هسة الآن: النقطة هي أمر كلي لو مو كلي؟ نعم كلي؛ لأن هي عبارة عن آخر الخط، فيمكن أن تكون عبارة عن الخط الأول والثاني والثالث، إذا النقطة هي كلية. إذا كانت كلية إذا هي نوع، هذا أولا ثبت. تفضلوا. (سؤال جانبي) بس أنا شغلت في الكابشا مسافر... نقدر نستنتج بأنها كلية؟ نعم اعتبار مجموعة ملونة نقدر نسوي تقشير لها نستخرج بانها تحت عنوان النقطة... المهم ثبت أنها كلية، هاي جيد.
إذا كانت كلية هي نوع ولا مو نوع؟ إحنا الأنواع لازم شي نثبت أول مرة أنها كلية، هاي أولا انتهينا منها. الآن لابد نثبت أن هاي النقطة هي ذاتي؛ ليش؟ لأن إحنا نختص، نريد النوع الإضافي هم شي يكون هم كلي وهم ذاتي. شلون عبروا عن هذا؟ قالوا النقطة هي طرف الخط، والخط هو طرف السطح.
يعني شنو يقصدون الخط هو طرف السطح؟ السطح هو يكون طرف للجسم، مجرد به طول وعرض بس ما به عمق وارتفاع. يعني من نقول هذا سطح يعني يقصدون به طرف للجسم. فهم ماذا قالوا؟ قالوا: النقطة هي طرف الخط على اعتبار أنها توقع في آخره، ويمكن للخط أن يكون مكونا من نقاط متعددة. ثم قالوا: إن الخط هو طرف السطح، يعني يكون جهة من جهات السطح. والسطح هو طرف للجسم، يعني يكون جهة للجسم أما من جهة الطول أو العرض.
فالسطح بالتالي غير منقسم في العمق؛ يعني يقصدون السطح الذي هو طرف الجسم به بس طول وعرض، بس ما به عمق وارتفاع. وهذا معناه شنو؟ إذا ما بي عرض وارتفاع يعني ما بي أجزاء. على هذا راح يصبح الخط غير منقسم في العرض والعمق.
يعني شنو يقصدون؟ يعني يقصدون الخط ما به انقسام في عرضه، يعني في عمقه، ما في في العرض والعمق كذلك، يعني لا به فقط طول، الخط به فقط طول، ما بي لا عرض ولا عمق ارتفاع. النقطة اللي قلنا عليها آخر، مو إحنا قلنا النقطة اللي هي تمثل آخر الخط، راح تصبح غير منقسمة؛ لماذا؟ لأن النقطة اللي هي متكونة من الخط، هو الخط بس طول، ما بي عرض، وما بي عمق.
زين والخط اللي هو طرف الجسم، الجسم هم ما بي عمق، بي بس طول وعرض. فتحصل مما ذكر أن النقطة التي تمثل آخر الخط ما فيها لا طول، لا عرض، لا عمق. ليش؟ لأن النقطة هي تمثل آخر الخط والخط بس طول، ما بي عرض وبعد ما بي شنو؟ عمق. والخط الذي يمثل السطح يمثل طرف السطح ويمثل طرف الجسم ما بي لا طول... بي طول وعرض بس ما بي عمق. فتحصل مما ذكرنا أن النقطة أصبح لا طول لها، لا عرض لها، لا عمق لها، يعني لا أجزاء لها.
يعني هي عرض غير قابل للانقسام؛ لأن الذي يقبل أن يُقسم ما كان يصدق عليه طول وعرض أو عمق ارتفاع، هل هي أجزاؤه؟ وإذا كانت النقطة ما فيها لا طول، لا عرض، لا عمق، يعني ما بها أجزاء، فإذا كان ما بها أجزاء تبين أنها من يمكن أن تكون من النوع الحقيقي الذي هو ليس نوعا إضافيا؛ لماذا؟
لأن إذا كان ما إلها أجزاء يعني ما إلها جنس، ولأن إحنا قلنا الجنس هو شيء يمثل الجزء المشترك، وإذا هو ما بي جزء يعني ما بي جنس، فلهذا يمكن أن يكون بعض النوع الحقيقي هو ليس نوعا إضافيا؛ لأن النوع الإضافي ما يتحقق إلا باللي إله شنو؟ ما يُحمل عليه جنس، وهذا ما النقطة ما يُقبل أن تُحمل عليها جنس؛ لأن ما بها أجزاء، وما بها جزء مشترك، فلهذا هي بما أنها ما بها أجزاء، ما بها جزء مشترك، ما يمكن أن تكون شنو؟ نوع إضافي.
إذا هي فقط هي شنو نوع؟ نوع حقيقي. ليش هي نوع حقيقي؟ لأن ثبتنا أنها كلية، وهي ذاتية لمن؟ للخط. هي ذاتية لمن؟ للخط. فلهذا قال: إن النقطة يمكن أن تكون عرضا لا تقبل القسمة ولا يكون لها جزء فلا تكون لها جنس، إذن هي نوع حقيقي وليست هي نوع شنو؟ إضافي.
يبقى شيء: كيف يثبت أنها ذاتية؟ مو إحنا قلنا نحتاج أن تكون هي ذاتية، نقول: يمكن أن تكون ذاتية؛ لماذا؟ لأن عندما نسألك نقول لك: ما هي النقطة؟ تقول هكذا: هي طرف الجسم. إذا، الطرف يمكن أن يكون شنو؟ مقوما لها، إذا النقطة هي ذاتية لطرف الجسم. النقطة تكون ذاتية لمن؟ لطرف الجسم. إذا ثبتنا أنها شنو؟ أمر ذاتي. نعم. هو نفس تعريف الخط مجموعة من النقاط، مجموعة من النقاط، والنقطة تمثل آخر الخط إذا هي ذاتية له.
إذا ثبت أن النقطة كلي، وثبت أنها أمر ذاتي، وثبت أنها لا جسم لها، فبالتالي ما يكون أنها جنس، فراح تكون عبارة عن النوع الحقيقي الذي ليس هو شنو؟ نوع إضافي؛ لأن النوع الإضافي لا يكون إلا لما هو شنو؟ يحمل عليه الجنس، والجنس هو يمثل الجزء المشترك، فالنقطة ما بها أجزاء فلهذا ما تحمل عليه. هذا المثال الذي ذكروه المناطقة، المحشي قال فيه نظر.
لماذا؟ يعني فيه تأمل، يعني فيه مناقشة من يا جهة؟ من جهة أن مراد المناطقة بالذي لا جزء له مو مرادهم بالذي لا جزء له على النحو الخارجي، إنما المراد به: لا جزء له على النحو المفهوم الذهني؛ وإلا توجد بعض الأشياء لها أجزاء، لكن هي أجزاء ليست خارجية، وإنما أجزاؤها شنو؟ ذهنية.
مثال ذلك: الإنسان، عندما أقول لك ما هو الإنسان؟ تقول لي: حيوان ناطق. يعني الحيوان جزء منه؟ تقول: أي نعم، الحيوان جزء المشترك، والناطق تقول: جزءه المختص. هاي أجزاء ولا مو أجزاء؟ أجزاء. أتووجد شيء في الخارج اسمه حيوانية ناطقية بالخارج للإنسان؟ الخارج موجود الإنسان بذاته، لكن ما موجود بأجزائه كأجزاء خارجية حسية، إنما أنا أقول نعم، هاي شنو هاي الأجزاء الحيوانية الناطقية؟ يقول لك: هاي أجزاء مفاهيم ذهنية، مفاهيم ذهنية.
إذا، مرادنا بالجنس الذي يمكن أن يكون له جزء ويمثل جزءا مشتركا مو بالجزء الخارجي، بالجزء الذهني العقلي. فبالتالي النقطة صحيح هي ما لها أجزاء خارجية من جهة الطول والعرض والعمق والارتفاع، بس هي يمكن أن يصدق عليها أنها لها شنو؟ جزء ذهني عقلي، وهو ما هو؟ الطرف. مو أنتم قلتم النقطة هي شو اسمه تمثل آخر طرف الخط؟ إذن جزءها هو الطرف.
فبالتالي هي صح ما لها جزء حسي خارجي، بس لها جزء شنو؟ عقلي ذهني، فهذا المثال الذي ذكرتموه من أن النقطة لا جزء لها حتى ما يصير لها جنس فلا تكون نوع إضافي، بل تبقى نوع حقيقي، محل مناقشة. ليش؟ لأن النقطة بالعكس، بها جزء، بس جزءها مو خارجي، جزءها شنو؟ عقلي ذهني، شنو جزءها؟ الطرف. لهذا عندما نسألك: ما هي النقطة؟ تقول: هي آخر هي آخر طرف في الخط. فلهذا يمكن أن يكون لها جزء وهذا الجزء شنو؟ عقلي.
إذا، هذا المثال مو تام الذي ذكرتوه. فالمحشي راح يناقش وين؟ بالمثال الذي ذكروه المناطقة، ولكن هو مُسَلّم وياهم أن النسبة بيناتهم هي شنو؟ عموم وخصوص من وجه.
بدائل مثال النقطة وأقوال المناطقة في النسبة
إذا كان هذا المثال غير تام على رأي المحشي، فما هو المثال الذي يمثل نوعا حقيقيا ولا يمكن أن يكون نوعا إضافيا؟ وغيرهم من المناطقة قال: الأولى أن يعبرون بالعقل؛ لأن العقل كلي كلي، وبعد هو ذاتي للإنسان يمثل... تفضلوا شيخ، يمثل قوة ناطقة مفكرة له. وبعد... وبعد شنو؟ وبعد شنو يمكن أن يكون هو نوع حقيقي ليس له أجزاء فلا يكون نوع إضافي؟
وبعض المناطقة عبر قال: أيضا نقدر نعبر بالنفس. النفس هم أمر كلي ينطبق على كثير، وبعد هم يكون ذاتي... ذاتي للإنسان, النفس هي من الأمور الذاتية للإنسان مو أمور عرضية له، وبعد وهو ليس له أجزاء فلا يمكن أن يكون نوع إضافي بل يبقى شنو؟ نوع حقيقي.
فإذن المحشي راح يناقش المناطقة بمثالهم، بس مُسلّم وياهم أن النسبة هي شنو؟ عموم وخصوص من وجه. لكن الأولوية نعم، لابد نقدم أمثلة، هو الحقيقي ما يصدق عليه... إحنا شو نريد؟ إحنا نريدكم تجيب لنا نوعا حقيقيا ما يصدق عليه نوع إضافي، حتى تكون... حتى تحقق نسبة العموم والخصوص من وجه من جهة الافتراق؛ لأن إحنا نريد جهتين افتراق، جبت لنا جهة افتراق واحدة هي الحيوان، لأن الحيوان بعض النوع الإضافي ليس نوع حقيقي كالحيوان، لازم تكملون: بعض النوع الحقيقي ليس نوع إضافي.
هذا شنو مثالهم؟ جابوا النقطة. المحشي يقول: النقطة أنتم جبتوها على أساس أنه لا جزء لها فلا جنس لها، فما تكون نوع إضافي، وهذا مو صحيح؛ لأن النقطة ترى بها جزء، بس جزئها عقلي ذهني، اللي هو الطرف، آخر طرف الخط، لا وليس ممن لا جزء له، فبالتالي يمكن يصدق عليها أنها نوع إضافي. إذا هذا مثالكم مو تام، الأولى أن نغيره شو نجيب بداله؟ قال بعض المناطقة: اكو عندنا أمثلة أخرى، تكون نوع حقيقي بس لا يمكن أن تكون نوع إضافي، يعني ما يمكن أن يكون لها أجزاء تضاف إلى جنس إلى كل ليكون لها جنسا لها، مثل منو؟ مثل العقل ومثل النفس.
فهي كليات بس هي من... وهي أنواع، لكن نوع حقيقي وليست لها أجزاء، فلا جنس لها ولا تقبل أن تكون شنو؟ لها أن تكون نوع إضافي.
إذا، هذا مُسلّم المحشي وياهم، المحشي مُسلّم ويا الماتن ويا رأي المتأخرين أن النسبة عموم وخصوص من وجه. ولابد أن نلفت النظر ترى اكو خلاف عند المناطقة في النسبة الموجودة بين النوع الحقيقي والنوع الإضافي. الماتن والمحشي اختاروا رأي المتأخرين، المتأخرين رأيهم أن النسبة بين النوع الحقيقي والنوع الإضافي هي العموم والخصوص من وجه؛ لأن النوع الحقيقي والإضافي يتصادقون ويجتمعون بالإنسان، لأن الإنسان من جهة هو نوع حقيقي ويمكن أن يكون نوع إضافي إذا ضفناه للحيوان حملنا عليه الحيوان، ويتفارقون بالحيوان؛ لأن بعض النوع الإضافي ليس نوع حقيقي مثل الحيوان، ويفترقون أن بعض النوع الحقيقي ليس نوع إضافي بالنقطة على تمثيل منو؟ الماتن، وبالعقل والنفس على تمثيل بعض المناطقة الآخرين.
هذا مسلمين به، بس لابد أن نلفت النظر إلى أن هاي المسألة مسألة خلافية، ورأي المتقدمين من المناطقة هي أنهم كانوا يرون أن النسبة بين النوع الإضافي والنوع الحقيقي والنوع الإضافي هي نسبة العموم والخصوص المطلق. ما هو السبب؟ لأنهم ثبتوا أن... ثبت عندهم أن كل كل نوع حقيقي هو نوع إضافي، ومثال الإنسان، الإنسان هو نوع حقيقي ويمكن أن يضاف إلى الحيوان فيضيف فيكون إلى شنو؟ نوع إضافي. ولكن بعض النوع الإضافي هو ليس نوعا شنو؟ حقيقيا. بعض النوع الإضافي هو ليس نوع حقيقي. هذا يثبت لنا موجبة كلية وسالبتة جزئية.
فيصير كل نوع حقيقي نوع إضافي مثل الإنسان، وبعض النوع الإضافي ليس نوع حقيقي مثل منو؟ الحيوان. الحيوان هو نوع إضافي بس هو ترى مو نوع شنو؟ حقيقي. فهذه النسبة شنو السبب الذي دفع المناطقة المتقدمين إلى اختيارها؟ ذكروا هكذا: ذكروا وقالوا: كل نوع حقيقي لابد أن يندرج تحته مقولة من المقولات العشر؛ لأن إحنا عندنا المقولات العشر مثل إن شاء الله راح تدرسوها في بداية الحكمة؛ عندنا الجوهر، وعندنا عشر كليات عندنا، عندنا الجوهر الذي هو جنس الأجناس، وعندنا تسعة من الأجناس التي يُسمونها العرض: مقولة الكيف والكم واللون والهيئة والكذا، هاي يُسمونها كليات أجناس.
كل نوع حقيقي لا يخلو أن يكون واحدا من هاي الكليات، فبالتالي إذا كان هو مندرج تحت هاي الكليات، وهاي الكليات هي بطبيعتها أجناس، فإذا كان مندرج تحت الجنس إذا هو أكيد هو شنو؟ نوع إضافي؛ لأن هذا معنى النوع الإضافي: النوع الإضافي ما كان مندرج تحته كلي يكون جنسا له. فبالتالي كل نوع حقيقي ما دام هو لا يخلو أن يكون مندرج تحت نوع واحد من هاي الأجناس العشرة اللي هي يُسمونها المقولات العشرة، لابد أن يكون هو شنو؟ نوع إضافي.
إذا، هذا يثبت لنا أن كل نوع حقيقي هو نوع إضافي؛ لماذا؟ أن كل نوع حقيقي لا يخلو أن يندرج من تحت... تحت واحد من هذه المقولات العشرة التي تمثل كليات وأجناس. هذا رأيهم.
فإذا ثبت عندهم أن كل نوع حقيقي هو نوع إضافي، هاي ثبتت عندهم موجبة كلية. يبقى قال لهم شنو؟ بس سالبة جزئية، جابوا السالبة الجزئية، قالوا: بعض النوع الإضافي ليس نوعا حقيقيا مثل الحيوان؛ الحيوان هو نوع إضافي بس ما هو... ليس نوع حقيقي. إذا ثبتت عندهم النسبة إلى العموم والخصوص شنو؟ المطلق.
المتأخرين ما يسلمون اندراج كل نوع حقيقي تحته مقولة من المقولات العشرة، هاي ما يسلمون فيها. يقولون: هاي مو صحيح، مو ما عندنا إحنا كل نوع حقيقي لابد أن يندرج تحت واحد من هاي الكليات، بل توجد أنواع حقيقية لا يمكن أن تندرج تحت وحدة من هاي الأجناس؛ لأن هذا الذي قلتموه من أنه كل نوع حقيقي لابد أن يندرج تحته مقولة من المقولات العشرة بخصوص الممكنات. وإحنا الموجودات مو كلها ممكنات، غيرها يمكن أن يكون شنو؟ غير ممكنات. وعندهم تفصيل إن شاء الله أنتم لعله في دراستكم المتقدمة راح تاخذوه، إحنا ما نريد نتطرق إليه، بس نريد نشير إلى إشارة.
نريد نشير إلى إشارة ترى أن هذا محل خلاف، مو كل المناطقة يقولون النسبة بين النوع الحقيقي والنوع الإضافي هي العموم والخصوص من وجه، بل المتقدمين ووافقهم عليه... عليه هذا الرأي ابن سينا -ابن سينا يعتبر من المتأخرين، بس وافق المتقدمين بهذا الرأي- هم اختار، اختار أن النوع الحقيقي نسبته ويا النوع الإضافي هي العموم والخصوص المطلق. أما المتأخرين، مشهور المتأخرين من ضمنهم الماتن والمحشي اختاروا نسبة العموم والخصوص شنو؟ من وجه. هذا انتهينا من عنده.
نعم، تفضلوا. تفضلوا شيخنا. (سؤال جانبي) ممكن النسبة يعني نسبة العموم والخصوص من وجه يعني ها بعض النوع الإضافي نوع حقيقي، مثل منو؟ مثل الإنسان. وبعض النوع الإضافي ليس نوع حقيقي، مثل منو؟ الحيوان. وبعض النوع الحقيقي ليس نوع إضافي، مثل منو؟ النقطة على تمثيل المحشي، والنفس والعقل على رأي شنو؟ مناطقة آخرين.
يعني يعني يمكن أن يكون مثال النقطة على رأي الماتن، بس بس العقل والنفس على رأي المحشي؛ لأن المحشي ما قبل، قال هذا فيه المثال نظر. نعم. العقل مو ينتج تحته... الرجال شو ينتج تحته مثل ما يقول تحت أجناس يعني؟ إي نعم. هذا مو... مو يخالف. شلون يندرج تحته أجناس؟ يعني ما تقول العقل، العقل مو... العقل كلي، بس شنو جنسه؟ شنو... شنو الجنس الذي يندرج تحته؟ يعني ما يصير تحت مفهوم العقول مثلا؟
لا، لا، ما عندهم، عندهم العقل ما له جزء، العقل ليس له أجزاء. هو نعم، هو مفهوم ذهني عقلي. لا، مفهوم ذهني نقدر نقول؛ لأن العقل ما موجود بالخارج كأمر حسي، هو قوة عاقلة تنصرف للذهن والقوة العاقلة المفكرة، بس شنو... بس شنو جزءه؟ وشنو جنسه؟ قالوا: ما إله جنس. كذلك النفس، النفس شنو جنسها؟ قالوا: ما إلها جنس.
إذا لم تكن لها جنس يعني ما إلها جزء، وإذا... وإذا ما يمكن لها جزء مشترك الذي هو يكون جنسا لها، فبالتالي الذي ما إله جنس ما يمكن أن يكون شنو؟ نوع إضافي؛ لأن معنى النوع الإضافي هو المضاف إلى... هو ما هو شنو؟ يكون جنس... ما أُضيف إلى كل جنسا له وذاتيا له. شنو الماتن؟ هو يرى أن النقطة... النقطة على رأيي يراها أنها نوع حقيقي وليست نوع إضافي.
النقطة مو لها مصادر ولا يخالف؟ ما يخالف، هذا يثبت أنها كلية بس ما يثبت أنها شنو؟ لها... لها أجزاء. يثبت أنها كلية صحيح، بس ما يثبت أن لها أجزاء. نعم. لهذا الماتن يرى أن النقطة هي مثال للنوع الحقيقي الذي هو كلي -مُسلّم هو بأنه كلي، وإلا لو ما كان كلي ما صار نوع؛ لأن النوع لابد تكون كليات- بس ما... بس يقول: إنها ليست لها جزء، ليست لها جزء؛ لأن ما لها أجزاء. ليش ليست لها جزء؟ لأن هو ثبت أنها لا طول لها ولا عرض ولا عمق وارتفاع، هي هي الأجزاء... الشيء الذي ما له لا طول ولا عرض ولا ارتفاع يعني ما له أجزاء، وإذا كان ما له أجزاء يعني ما له جنس؛ ليش؟ لأن الجنس يمثل الجزء المشترك... الجزء المشترك.
فلهذا إذا ثبت أنها ما لها جزء إذا لا جنس لها، إذا ثبت أنها لا جنس لها ما يكون... تكون نوع شنو؟ إضافي؛ لأن النوع الإضافي هو خصوص ما كان له شنو؟ مضاف إلى جنس، والجنس ما يكون إلا بكون جزء مشترك. هذا المثال ما قبل المحشي، قال: صحيح هي ما إلها جزء خارجي، بس ترى هي إلها جزء شنو؟ ذهني عقلي، اللي هو الطرف. بدليل إذا سالك شخص قال لك: ما هي النقطة؟ تقدر تقول: هي طرف... آخر الخط. فبالتالي الطرف راح يكون شنو؟ جزءا لها وذاتيا لها، فإذا هذا المثال مو تام، الأولى نغيره بغير مثال، اللي هو شنو؟ مثال كما قلنا، مثال إما العقل أو النفس حتى ما يصير عندنا نقاش في المثال.
لعله ما يسعنا الوقت أن ناخذ الأجناس المتصاعدة والمتنازلة، لا باس نطبق هذا المقدار. نعم، قال:
تطبيق العبارة
النوع... أول مرة خليني نطبق شوية نقرا من كلام الماتن. الماتن وصلنا: "وقد يقال"... يعني وقد يقال نوع نوعا آخر غير النوع الحقيقي، ما يُسمى بالنوع الإضافي.
"قد يقال"... يعني يحمل على الماهية، يعني مثل ماذا؟ مثل الإنسان، ماهية الإنسان، المقول عليها... يعني المحمول عليها اللي نحمل عليها شنو؟ الجنس، اللي هو جنس الحيوان، وعلى غيرها، وكذلك غير الإنسان من الماهيات مثل ماهية الفرس أيضا تقبل أن نحمل عليها جنس، ولو جاء جنس... جنس الحيوان، إذا كان كلي يقبل أن يحمل عليه جنس، يحمل عليه وعلى غيره، هذا اللي نسمي شنو؟ نوع إضافي.
فالإنسان مثلا هذا نسميه نوع، فالإنسان نسميه نوع من جهة أنه يحمل على جنس الحيوان ويحمل عليه شنو؟ يحمل على الإنسان وعلى غيره اللي هو الفرس. والحيوان هذا نسميه نوع إضافي؛ لأن يمكن أن يحمل شنو؟ على الإنسان وعلى الفرس، ويحمل ويضاف إلى جنس أوسع منه، اللي هو من هو؟ الجسم النامي.
قال: فالجنس في جواب ما هو؟ وبينا أنه هذا يقال على الماهية ترى مهم حتى يدفع عنا اعتراض، راح نقراها في كلام المحشي. ويختص باسم الإضافي، يعني هذا النوع من الأنواع نسميه نوع إضافي. فإذا قيل لك مثلا: ما الإنسان؟ ما الفرس؟ تقدر تجاوب تقول عنهم: إنسان. الآن نسألك هذا الإنسان نوع حقيقي، بس يمكن أن يكون نوع إضافي؟ نعم، إذا ضفناه لجنس منو؟ الحيوان. الحيوان شنو؟ هم نوع إضافي؛ لأنه يقبل أن نحمل عليه من؟ على الجسم النامي. الجسم النامي هم نوع إضافي، يقبل أن نحمل على من؟ على مطلق الجسم، وهكذا الجسم المطلق الذي يحمل على كل... اللي منو؟ الجوهر الذي مثل جنس الأجناس.
يبقى سؤال: ليش سميته إضافي؟ نعم، سُمي بالاضافي لأن نوعيته مأخوذة بالإضافة والنسبة. مأخوذة بالإضافة والنسبة إلى ما فوقه، مو مأخوذة من حقيقته، بخلاف النوع الحقيقي؛ النوع الحقيقي نوعيته مأخوذة من حقيقة ذاته، من حقيقة ذاته. طبعا هذا مثل... مثل ما مر علينا، تذكرون، الجزء الحقيقي والجزء منو؟ الإضافي، ذاك مأخذ جزئيته من حقيقة ذاته وماهيته، وهذا مأخذ جزئيته شنو؟ من جهة أمر آخر مضاف إلى ما هو شنو؟ أخص منه أو أوسع منه دائرةً.
قال: كالأول بالحقيقي، وبينهما عموم وخصوص من وجه، يعني بين... بينهما، يعني بين من؟ بين النوع الحقيقي والنوع الإضافي يا هي نسبة؟ نسبة العموم وخصوص من وجه. لماذا؟ لتصادقهما، يعني لاجتماعهما، التصادق هو الاجتماع. يعني اجتماع النوع الحقيقي والإضافي بالإنسان، فالإنسان من جهة هو نوع حقيقي ومن جهة أخرى إذا ضفت للجنس الإنسان الحيوان شو يكون؟ نوع إضافي. وتفارقهما في الحيوان؛ لأن بعض النوع الإضافي ليس نوع حقيقي مثل الحيوان، الحيوان مو نوع حقيقي، نوع إضافي، نوعيته مأخوذة من إضافته للجنس. وتفارقهما بالنقطة أيضا؛ لأن بعض النوع الحقيقي ليس نوع إضافي مثل النقطة، هاي على قول منو؟ على قول إن النقطة لا جزء... لا جزء لها ولا جنس لها، حتى يمكن أن تصدق أنها حقيقي وليست إضافية.
نعم، الآن نقرأ كلام المحشي: قوله: «وقد يقال على الماهية»، يعني النوع قد يطلق... النوع قد يطلق كاصطلاح غير النوع الحقيقي الذي إحنا فهمناه من "المقول على الكثرة المتفقة في الحقيقة" الذي يقع في جواب ما هو. ما هو هذا النوع؟ يقال على الماهية المقول عليها وعلى غيرها الجنس. هذا تعريف النوع الإضافي، أي المقُول في جواب ما هو. فبالتالي من قال: «يقال على الماهية»، يقال على الماهية هذا يعني يقال على الماهية في جواب ما هو.
جواب ما هو مر علينا سابقا يرجع علما إلى تمام الحقيقة، والذي يمكن أن يكون جوابا ويرجع إلى ما هو تمام الحقيقة هو من هو؟ هو خصوص الكلي أولا، وبعد الذاتي، الذاتي يا أحسنتم. فبالتالي إذا كان كلي راح يصبح كلي لا جزئيا، راح يخرج لنا مثل الشخص زيد، يخاف واحد يعترض علينا ويقول: مو هذا زيد يحمل عليه حيوان مثل ما يحمل على غيره الفرس، وهذا الرومي يحمل عليه حيوان مثل ما يحمل على غيره مثل الفرس، هل يمكن أن يكون هذا نوع؟ هل يمكن أن يكون هذا نوع إضافي على تعريفكم؟
نقول له: لا، إحنا قلنا في التعريف: يقال على الماهية في جواب ما هو، وجواب ما هو الذي يقال على الماهية ما يرجع إلى شنو؟ تمام الحقيقة. والذي يرجع إلى تمام الحقيقة لابد أن يكون... إما لابد أن يكون أولا كليا وثانيا ذاتيا، فبما أنه كلي راح ايش يخرج لنا؟ الشخص مثل زيد. وراح يخرج لنا مثل الرومي والزنجي والعطار والخباز اللي هو الصنف الذي هو شبيه أمر عرضي؛ لأن الرومي ماخذ روميته مو من ذاتيته، من جهة أمر عرضي يسكن بمكان اسمه الروم، واضح؟
قال: فلا يكون إلا كليا، ولا جزئيا، ذاتيا لما تحته، لا عرضيا. فالشخص مثل منو؟ زيد، والصنف مثل منو؟ الرومي والزنجي مثلا. ليش قال "مثلا"؟ لأن اكو أمثلة أخرى مثل العطاري والخباز كما يذكرون، خارجان عنها (يعني عن الماهية)؛ لماذا؟ لأن أما الأول، وهو زيد، هو هذا شخصي ليس كلي، وإحنا اشترطنا بأن يكون كلي النوع. وأما الثاني، وهو مثل الرومي والزنجي، هم خارجين؛ لماذا؟ لأنه إحنا اشترطنا أنه... هذا يُسمونه الصنف، الصنف هم خارج؛ لأن إحنا اشترطنا بأن يكون شنو؟ ذاتي، وهذا الصنف هو ما... ما هو أمر عرضي وليس أمر شنو؟ ذاتي. شنو أمر عرضي؟ هذا الذي بيناه، قلنا الرومي هو صنف، بس روميته مو مأخوذة من ذاتيته، مأخوذة من مين؟ من أمر عرضي أنه يسكن في بلدة الروم.
فالنوع الإضافي دائما يكون... دائما يكون إما نوع حقيقي مندرج تحت جنس مثل الإنسان الذي يندرج تحت الحيوان. وإما جسم مندرج... مندرج تحت جنس آخر مثل الحيوان، الحيوان الذي يندرج تحت الجسم النامي، والجسم النامي الذي يندرج تحت الجسم المطلق، والجسم المطلق الذي يندرج... هكذا، تحت الجوهر وهكذا.
ففي الأول يتصادق النوع الحقيقي والإضافي، الأول يقصد منو؟ الإنسان. الإنسان يتصادق به هم نوع حقيقي من جهة، وهم نوع إضافي شنو؟ من جهة أخرى. بعد، وفي الثاني يوجد، يا هو الذي يقصد الإضافي؟ يعني الثاني، منو الثاني يقصد به؟ الحيوان، أحسنتم. الحيوان يوجد بجهة إضافي بدون حقيقي؛ لأن الحيوان هو نوع إضافي بس هو ليس بماذا؟ نوع حقيقي. فبالتالي... لا، لا، لا، بعض ما قلنا كل، بعض، شلون المطلق؟ المطلق يحتاج موجبة كلية، كل، إحنا ما جايين نقول كل، جايين نقول بعض، جايين نقول بعض يمكن أن يكون مندرج تحته وبعض يمكن، ما قلنا كل يندرج، لذا قلنا كله راح يصير عموم وخصوص مطلق.
فبالتالي يبقى لنا بس شيء واحد بعد، جهة افتراق واحدة، شنو هو الذي قاعد تجبون لنا إياه؟ جابوا لنا النقطة، قالوا: ويجوز أن... تحت... أيضا تحت أيضا تحقق الحقيقي بدون الإضافي فيما إذا كان النوع بسيطا لا جزء له حتى يكون جنسا له؛ لأن إحنا قلنا الجنس يمثل الجزء المشترك، واللي ما له جزء ما له جنس، وقد مثلوا بالنقطة.
لكن هذا به نقاش، هو راح يبين النقاش. وبالجمله، يعني شنو بالجمله؟ يعني بغض النظر عن هذا المثال هسة هو تام، وغير تام، بغض النظر عليه يريد يقول المحشي: أنا أتفق وياكم أن النسبة هي عموم وخصوص من وجه، أتفق وياكم، بس أناقش وياكم بمن؟ بالمثال، مثالكم مو تام. وبالجملة، أي بصرف النظر عن هذا المثال، راح شنو النسبة تكون؟ هي عموم وخصوص من وجه، وبينا سببها.
أما قوله النقطة: فالنقطة هي طرف الخط، يعني آخره، لهذا إحنا نقول الخط هو متكون من نقاط متعددة. وطبعا ليش هذا؟ بس إذا سألك سائل قال لك: ليش هاي هذا المحشي حش ليش يجيب هذا الكلام النقطة والخط والطرف والجسم؟ حتى يريد يوصلك إلى نهاية، شنو هي النهاية؟ إن النقطة اللي هي طرف الخط والخط الذي هو طرف السطح والسطح الذي هو طرف الجسم إنه لا يحصل به لا طول، لا عرض، لا عمق، يعني ما إله أجزاء. شلون بهاي الطريقة؟ النقطة طرف الخط، والخط طرف السطح، السطح طرف الجسم، والسطح غير منقسم بالعمق، يعني ما به ارتفاع، ما به بس بطول وعرض. زين، الخط غير منقسم في العرض والعمق، يعني ما بي... ما بي عرض وما بي ارتفاع، هاي فقدان اثنين.
النقطة اللي تمثل آخر الخط، النقطة هم غير منقسمة، هم ما بيها طول. فيكون النقطة راح تتحصل من عندها ما بيها لا طول، لا عرض، لا عمق، يعني ما بيها أي جسم. واضح إن شاء الله؟
هذا التدرج ليش سوى المحشي؟ حتى يريد يبين لك النقطة شلون وصلت إنه ما بيها أجزاء؛ أول شيء فقدت أول شيء... فقدت العمق، بعدين فقدت العرض، بعدين فقدت الطول، وصلنا للنقطة التي هي آخر طرف الخط الذي ما بيها لا طول، لا عرض، لا عمق. نعم، الله يعزكم إن شاء الله.
فهي إذاً عرض لا يقبل القسمة، يعني ما... يعني ما نقدر نقسمه إلى جهات أصلا، وإذا لم يقبل القسمة أصلا، لم يكن له جزء، فلا يكون جنسا. هذا فيه نظر؛ لماذا؟ لأن هذا يدل على أن لا جزء لها في الخارج، أنتم تقولون ما لها طول وعرض وعمق في الخارج، إذا هي ما لها أجزاء، بس يمكن للنقطة أن يكون لها شنو؟ جزء، وجزء عقلي ذهني، اللي هو الطرف؛ يعني أنتم تقولون: ما هي النقطة؟ تقولون: هي آخر... هي مثلا طرف آخر الخط، واضح؟ وهذا والطرف يمكن أن يكون لها جزء، يمكن يكون جزءا لها.
نعم، لهذا قال: والجنس ليس له جزء خارجي، بل هو من الأجزاء العقلية الذهنية، فجاز أن يكون للنقطة جزء عقلي وهو جنس لها، وإن لم يكن لها جزء في الخارج. بس نريد نعطيكم فائدة: شلون نفرق بين الجزء الخارجي والجزء العقلي الذهني؟ الجواب: الجزء الخارجي العقلي يمكن أن يكون موجودا خارجي حسيا متميزا مثل اليد، متميز عن باقي الأعضاء الأخرى، متميز عن أجزاء الأخرى مثل اليد؛ اليد جزء من بدن الإنسان متميزة عن باقي أجزاء الأخرى اللي هي الرأس والرجل، واضح؟
الجزء حقيقي. الجزء الذهني العقلي هو جزء، بس لا يتميز الأجزاء الأخرى، لا يتميز عن الأجزاء الأخرى مثل مثال شنو؟ الحيوانية الناطقية. الحيوانية جزء مشترك للإنسان، والناطقية الجزء المختص، بس ما متميزة؛ يعني بالخارج ما عندنا إنسان متميزة حيوانيته على الجهة وناطقيته على الجهة، بل الحيوانية الناطقية كلها تمثل شنو؟ جزءا واحدا.
إذا، لكن هي كعقل من باب العقل، من باب الأجزاء هي عقلية ذهنية، بس ما متميزة عن بعضها. إذا، كيف نفرق بين الجزء الخارجي والجزء العقلي؟ بهذا بهذا المناط والأساس: أن الجزء كلاهما جزء أولا، لكن ذاك يدخل في الكل المتركب من دون أن تكون له وجود متخصص يميزه عن سائر الأجزاء. أما العقلي هم... هم يدخل كجزء في المركب، لكن ليس له خصوصية تميزه عن سائر الأجزاء في الوجود مثل الحيوانية الناطقية.
والحمد لله رب العالمين. الله يتقبل أعمالكم، إن شاء الله السبت موعدنا.




